SUNCOBRAN



SUNCOBRAN IDE VAN

KADA JE LIJEP SUNČAN DAN.

KADA SUNCE GRIJE JAKO

TAD NI NJEMU NIJE LAKO.

UGRIJE SE OD MILINE

KAD SE SUNCE U ZRAK VINE.

PA SVE SOPĆE I ŠAPUĆE

KAKO MU JE JAKO VRUĆE.

U HLAD BI SE MALO SKRIO

KAD SUNCOBRAN NE BI BIO,

ALI ZATO SVE NAS BRANI

KAD JE VRUĆE SUNCE VANI,

A KAD PADNU KAPI KIŠE

I SUNCOBRAN LAKŠE DIŠE.

 JOSIPA FRANJIĆ RADULOVIĆ

PITANJA I ZADACI :

1. JOŠ JEDNOM PROČITAJ PJESMICU.
2. O KOME GOVORI OVA PJESMICA?
3. ČEMU SLUŽI SUNCOBRAN?
4. U KOJE GODIŠNJE DOBA TREBAMO SUNCOBRAN?
5. NACRTAJ I OBOJI SUNCOBRAN!